# Vyhrajte izoláciu ROCKWOOL – pravidlá súťaže

**Účelom tohto dokumentu je úprava pravidiel propagačnej spotrebiteľskej súťaže nazvanej „Vyhrajte izoláciu ROCKWOOL” (ďalej len „súťaž”).**

Tieto pravidlá sú jediným dokumentom, ktorý upravuje záväzné podmienky stanovené Usporiadateľom pre účasť v uvedenej súťaži vo vzťahu k účastníkom. Tieto pravidlá môžu byť pozmenené formou písomných dodatkov k týmto pravidlám vydaných výhradne Usporiadateľom súťaže.

## Usporiadateľ súťaže

Usporiadateľom a organizátorom súťaže je spoločnosť ROCKWOOL Slovensko s.r.o., so sídlom v Bratislave, Cesta na Senec 2/A, 821 04 Bratislava, Slovenská republika. Spoločnosť je zapísaná do Obchodného registra vedenom na Okresnom súde Bratislava III, oddiel Sro, vložka 17710/B; IČO: 35750766, DIČ: SK2020243203 (ďalej len „Usporiadateľ“).

## Termín konania súťaže

Súťaž sa uskutoční v termíne od 22. 4. 2024 do 15. 6. 2024 vrátane (ďalej len „Obdobie trvania súťaže“).

## Miesto konania súťaže

Súťaž prebieha iba na území Slovenskej republiky. Účastníkom súťaže môžu byť iba fyzické osoby staršie ako 18 rokov, ktoré majú trvalý pobyt na území Slovenskej republiky (ďalej len „Účastník“) počas konania súťaže a súčasne spĺňajú ďalšie požiadavky stanovené v týchto pravidlách pre účasť v súťaži. Osoby nespĺňajúce podmienky účasti v súťaži alebo konajúce v rozpore s týmito pravidlami nebudú do súťaže zaradené alebo z nej budú vylúčené. Pokiaľ sa ukáže, že takáto osoba sa aj napriek nesplneniu podmienok pre účasť v súťaži či napriek konaniu v rozpore s pravidlami súťaže stala výhercom, nevzniká jej na výhru nárok.

## Osoby vylúčené zo súťaže

Súťaže sa nemôžu zúčastniť:

* právnické osoby,
* fyzické osoby mladšie ako 18 rokov,
* osoby, ktoré sú v pracovnom či obdobnom pomere k Usporiadateľovi alebo sú k takým osobám vo vzťahu rodinných príslušníkov v rade priamej, ďalej manželia/ky a súrodenci takýchto osôb,
* fyzické osoby, ktoré nie sú vlastníkom alebo spoluvlastníkom nehnuteľnosti (domu/bytu) v Slovenskej republike – ďalej (spolu)vlastník, u ktorého má byť vykonaná rekonštrukcia – zateplenie, alebo vlastníkom alebo spoluvlastníkom rozostavanej stavby v Slovenskej republike, ktorú nehnuteľnosť prihlasujú uvedením dodatočných informácií o nehnuteľnosti do súťaže, alebo
* fyzické osoby, ktoré nie sú vlastníkom alebo spoluvlastníkom nehnuteľnosti (pozemku) v Slovenskej republike – ďalej (spolu)vlastník, na ktorom je, alebo má byť postavená/je stavaná novostavba a zrealizované zateplenie a ktorú nehnuteľnosť prihlasujú uvedením dodatočných informácií o nehnuteľnosti do súťaže.

V prípade, že by sa taká osoba stala výhercom, nevzniká jej na výhru nárok.

## Rozhodný deň

Rozhodným dňom na posúdenie splnenia podmienok pre účasť v súťaži je 15. 6. 2024.

## Zapojenie do akcie – prihlásenie Účastníka, podmienky priebehu rekonštrukcie

Účastník sa súťaže zúčastní tak, že v období trvania súťaže (najskôr od 22. 4. 2024 a najneskôr do 15. 6. 2024 vrátane) vyplní formulár so všetkými požadovanými údajmi, ktorý nájde na webových stránkach <https://www.rockwool.com/sk/vyhraj-izolaciu-z-kamennej-vlny-ROCKWOOL>. Tento formulár bude obsahovať a spĺňať nasledujúce požiadavky:

## Požiadavky k zaradeniu do Súťaže:

* uvedenie osobných a kontaktných údajov Účastníka súťaže (meno, priezvisko, e-mail, telefónne číslo),
* bližšie informácie o nehnuteľnosti (pozemku), či o novostavbe/rozostavanej stavbe/nehnuteľnosti, ktorú chce (spolu)vlastník zatepliť (typ nehnuteľnosti, akú konštrukciu by chcel zatepliť, či už má zvolený konkrétny typ izolácie, ktorú by chcel vyhrať),
* popis dôvodov, prečo sa Účastník rozhodol zatepliť stavbu, a aká je predstava o zmene, ktorú zateplenie bytu/domu prinesie,
* úplná adresa realizácie rekonštrukcie – zateplenie (umožňujúce vyhľadanie nehnuteľnosti - domu/bytu/pozemku v katastri nehnuteľností) a
* Účastník súťaže musí byť v čase konania súťaže (spolu)vlastníkom rozostavanej stavby, bytu alebo domu, ktorý chce zatepliť, či (spolu)vlastníkom pozemku, na ktorom sa bude stavať a zatepľovať novostavba, ktoré nehnuteľnosti prihlasuje a informácie o nich posiela do súťaže.

Účastník súťaže je považovaný za prihláseného okamihom, kedy mu bude potvrdené odpoveďou Usporiadateľa e-mailom jeho úspešné prihlásenie sa so splnením všetkých požiadaviek. Pri splnení uvedených podmienok prihlásenia bude Účastníkovi Usporiadateľom zaslaný potvrdzujúci e-mail, a to do 5 pracovných dní od zaslania vyplneného formulára so všetkými požadovanými údajmi. Každý Účastník súťaže sa môže zaregistrovať iba jeden raz.

V prípade chybných alebo neúplných registrácií bude Účastník vyzvaný na ich doplnenie prostredníctvom e-mailu. Usporiadateľ súťaže nezodpovedá za nedoručenie týchto výziev a ak nebude registrácia doplnená, nebude ani spracovaná a teda Účastník nebude platne do súťaže prihlásený. Účastník súťaže zodpovedá za správnosť, včasnosť a úplnosť registrovaných údajov.

Usporiadateľ - Spoločnosť ROCKWOOL Slovensko s.r.o. môže poskytnúť Účastníkom súťaže poradenstvo, v rámci ktorého im odporučí, aké konkrétne izolácie z kamennej vlny ROCKWOOL by boli na zateplenie ich stavby najvhodnejšie.

Odoslaním prihlášky prostredníctvom webového formulára na stránkach Usporiadateľa, Účastník akceptuje podmienky súťaže stanovené týmito pravidlami súťaže.

Zapojením do súťaže sa Účastník zaväzuje, že pokiaľ sa stane výhercom, dodá Usporiadateľovi do jedného týždňa od prevzatia výhry vlastné fotografie z preberania výhry – minimálne 2 fotografie, alebo 1 video, dodanej izolácie a vlastnej osoby pred stavbou/rozostavanou stavbou, ktorú chce zatepliť, alebo pred pozemkom, na ktorom plánuje stavbu postaviť. V prípade výhry pre byt, minimálne 2 fotografie, alebo 1 video dodanej izolácie a vlastnej osoby pred domom, v ktorom sa byt nachádza. Fotografie, alebo video musia byť farebné a v bežnej viditeľnej kvalite.

## Určenie výhercu

O výhercovi sa rozhodne žrebovaním zo všetkých prihlásených Účastníkov súťaže, ktorí splnili podmienky súťaže, a to za prítomnosti poroty zloženej z troch zástupcov Usporiadateľa – spoločnosti ROCKWOOL Slovensko s.r.o.

Výherca bude o výsledku žrebovania informovaný prostredníctvom e-mailu a telefonického kontaktu na kontaktné údaje uvedené v prihlasovacom formulári do súťaže, a to do desiatich (10) pracovných dní po vyhodnotení súťaže. Výherca akceptuje výhru tým, že odpovie na tento e-mail, ktorým  potvrdí svoj záujem na získaní výhry. V prípade, že vybraný výherca takto neurobí v stanovenej lehote do desiatich (10) pracovných dní odo dňa odoslania informačného e-mailu Usporiadateľom o získaní výhry, stráca výherca na odmenu nárok.

Usporiadateľ je oprávnený overiť totožnosť výhercu podľa mena, priezviska z občianskeho preukazu alebo cestovného pasu. Zároveň bude preverené aj (spolu)vlastníctvo nehnuteľnosti v Katastri nehnuteľností.

Výsledok žrebovania a výherca budú zároveň následne zverejnení aj na stránkach [www.rockwool.sk](http://www.rockwool.sk), alebo na sociálnych sieťach ROCKWOOL Slovensko s.r.o. najneskôr do 12. 7. 2024.

## Výhra

Výhrou v súťaži je izolácia z kamennej vlny ROCKWOOL na zateplenie fasády, strechy, pôdy, priečok, predstien, podhľadov, stropu, alebo podlahy pre dom alebo byt. Výherca si môže vybrať iba izoláciu s termínom dodania A alebo B pozri aktuálny cenník izolácií ROCKWOOL: [Cenník ROCKWOOL.pdf](https://p-cdn.rockwool.com/syssiteassets/rw-sk/dokumenty/cenniky-a-katalogy/rockwool-katalog-cennik-sk.pdf?f=20240301072758&_gl=1*sknqhz*_up*MQ..*_ga*MTk0NzA5MjgwMi4xNzEwOTIyOTAy*_ga_5BKPR696T6*MTcxMDkyMjkwMS4xLjEuMTcxMDkyMjkwNi4wLjAuMA..). Presné množstvo izolácie bude zodpovedať dodávke celého počtu kusov bežných paliet, podľa zvolenej izolácie, pričom množstvo / výmera izolácie bude činiť najmenej 150 m2, ale nie viac ako množstvo izolácie zodpovedajúce celému počtu kusov bežných paliet vybranej izolácie.

Spoločnosť ROCKWOOL Slovensko s.r.o. venuje do súťaže iba izolačný materiál – izoláciu z kamennej vlny – vrátane dovozu materiálu na miesto nehnuteľnosti v rámci Slovenskej republiky. Ďalšie náklady vrátane nákladov na prácu/realizáciu zateplenia si hradí výherca súťaže sám. Výhra bude výhercovi doručená najneskôr do 6 mesiacov od skončenia súťaže a to na adresu realizácie zateplenia, ktorá bola vyplnená v prihlasovacom formulári k súťaži na stránke <https://www.rockwool.com/sk/vyhraj-izolaciu-z-kamennej-vlny-ROCKWOOL>.

Výherca berie na vedomie, že v zmysle ustanovenia § 845 Občianskeho zákonníka, výhru zo súťaže nie je možné právne vymáhať.

## Daň z výhry

Účasťou v súťaži berie Účastník na vedomie, že výhrou v tejto súťaži je nepeňažná výhra a od dane z príjmov fyzických osôb sú oslobodené len výhry v hodnote do 350 EUR. V prípade, že hodnota výhry presiahne 350 EUR, výhra podlieha zdaneniu v súlade so zákonom č. 595/2003 Z. z. o daní z príjmov. Za týmto účelom Usporiadateľ najneskôr do odovzdania výhry oznámi výhercovi hodnotu výhry. Účastník berie na vedomie, že hodnotu výhry je výherca povinný zohľadniť vo svojom daňovom priznaní k dani z príjmov fyzickej osoby, podanom za príslušné zdaňovacie obdobie.

Nie je možné požadovať vydanie inej výhry, než aká je Usporiadateľom súťaže stanovená.

## Ďalšie podmienky

Vzhľadom na skutočnosť, že predmetom zverejnenia informácií v rámci súťaže môžu byť autorské diela (vo forme fotografií alebo videa), udeľuje týmto každý Účastník súhlas s použitím svojho diela, ktoré poskytne Usporiadateľovi, Usporiadateľom na marketingové účely spojené s propagáciou Usporiadateľa, a to bezodplatne bez časového, teritoriálneho a množstvového obmedzenia ku všetkým spôsobom použitia diela uvedeným v ust. § 19 ods. 4 a nasl. autorského zákona (185/2015 Z. z.) v platnom znení.

Ďalej Účastník svojou účasťou v súťaži berie na vedomie a záväzne vyhlasuje, že autorské dielo – fotografie, alebo video z preberania výhry, je jeho dielom alebo má od autora a všetkých osôb podieľajúcich sa na vytvorení diela súhlas s jeho použitím za podmienok a v rozsahu vyššie uvedenom a že je najmä oprávnený udeliť tento súhlas Usporiadateľovi. V prípade ďalšej potreby použitia takého diela Usporiadateľom (nad rámec vyššie uvedený) Účastník súhlasí s tým, že v nadväznosti na žiadosť Usporiadateľa písomne potvrdí právo použitia / súhlas s použitím predmetného autorského diela Usporiadateľom, pokiaľ s takým použitím bude súhlasiť. Za toto použitie diela Usporiadateľom neprislúcha žiadna dodatočná finančná či nefinančná odmena alebo protiplnenie.

Súťažiaci nie je oprávnený v súvislosti so súťažou spôsobiť, umožniť alebo pokúsiť sa spôsobiť akékoľvek porušenie práv duševného vlastníctva Usporiadateľa. V opačnom prípade zodpovedá Účastník Usporiadateľovi za vzniknutú škodu.

Ďalej svojou účasťou v súťaži Účastník súhlasí so zverejnením poskytnutých fotografií, alebo videa z preberania výhry a svojej osoby a uvedením svojho mena, priezviska a obce bydliska na webovej stránke www.rockwool.cz, na internete a sociálnych sieťach a v iných médiách (tlačených, TV, rádio a pod.) pri propagácii Usporiadateľa vo vzťahu k uskutočnenej súťaži a informácii o výhre v súťaži. Tento súhlas je udeľovaný na čas spracovania osobných údajov podľa nasledovného odseku, a to bezplatne.

Osobné údaje Účastníkov v rozsahu meno, priezvisko, adresa bydliska, e-mailová adresa a telefón, odovzdané Usporiadateľovi na základe článku 6 odsek 1 písmeno a) a b) Nariadenia Európskeho parlamentu a Rady (EÚ) 2016/679 z 27. apríla 2016 (ďalej ako „GDPR“), spracuje Usporiadateľ ako prevádzkovateľ, a to na účely účasti Účastníka v súťaži, vyhodnotenia súťaže, odovzdania výhry výhercovi súťaže a propagácie súťaže. Spracovanie osobných údajov bude trvať počas trvania súťaže, a ďalšie 3 roky po realizácii zateplenia nehnuteľnosti.

Účasťou v súťaži vyjadruje Účastník súťaže súhlas s pravidlami súťaže a zaväzuje sa ich plne dodržiavať. Účasťou v súťaži súhlasí Účastník so zaradením ním poskytnutých osobných údajov v rámci tejto súťaže do databázy spoločnosti ROCKWOOL Slovensko s.r.o. a s ich následným spracovaním na účely preverenia platnej účasti v súťaži a ďalej na marketingové účely spoločnosti zákona č. 18/2018 Z. z. o ochrane osobných údajov, a to na obdobie 3 rokov. Účastník berie na vedomie, že má práva podľa článkov 15 až 22 GDPR. Poskytnutie údajov je dobrovoľné, svoj súhlas môže písomne a bezplatne kedykoľvek na adrese spoločnosti odvolať.

Účastník MÁ PRÁVO KEDYKOĽVEK NAMIETAŤ VOČI SPRACÚVANIU OSOBNÝCH ÚDAJOV usporiadateľom NA PRIAME MARKETINGOVÉ ÚČELY, čoho dôsledkom bude ukončená účasť účastníka v Súťaži a vymazané jeho osobné údaje spracúvané usporiadateľom. Účastník REGISTRÁCIOU V SÚŤAŽI POTVRDZUJE, ŽE BOL S TOUTO INFORMÁCIOU VOPRED OBOZNÁMENÝ.

Každý Účastník má právo obrátiť sa s cieľom ochrany svojich spotrebiteľských práv na subjekt alternatívneho riešenia sporov v zmysle zákona č. č. 391/2015 Z.z. o alternatívnom riešení spotrebiteľských sporov. Zoznam subjektov alternatívneho riešenia sporov je možné nájsť na webovej stránke Ministerstva hospodárstva Slovenskej republiky: https://www.mhsr.sk/obchod/ochranaspotrebitela/alternativne-riesenie-spotrebitelskych-sporov-1/zoznam-subjektov-alternativnehoriesenia-spotrebitelskych-sporov-1

## Každý Účastník má ako dotknutá osoba nasledujúce práva:

* právo na prístup k osobným údajom, podľa ktorého od Usporiadateľa môže získať informácie, či sú jeho osobné údaje spracovávané, za akým účelom, aký je rozsah údajov, ktoré sú spracovávané, a komu boli tieto údaje prípadne sprístupnené,
* právo na opravu nepresných či nesprávnych údajov, príp. doplnenie neúplných údajov,
* právo na výmaz údajov v prípade, že zanikne účel spracovania, alebo ak sú osobné údaje spracovávané nezákonne,
* právo na obmedzenie spracovania osobných údajov,
* právo na prenositeľnosť údajov, podľa ktorého môže získať osobné údaje, ktoré sa ho týkajú, v štruktúrovanom a strojovo čitateľnom formáte, a to buď pre seba, alebo pre iného prevádzkovateľa osobných údajov,
* právo vzniesť námietku proti spracovaniu osobných údajov, prípadne proti profilovaniu,
* právo podať sťažnosť na dozornom orgáne, ktorým je Úrad na ochranu osobných údajov, v prípade porušenia práv Účastníka, ktoré mu plynú z platných právnych predpisov o ochrane osobných údajov.

Usporiadateľ si vyhradzuje právo kedykoľvek zmeniť podmienky či pravidlá tejto súťaže, prípadne súťaž zrušiť, prerušiť či odložiť alebo predĺžiť obdobie trvania súťaže.

Usporiadateľ súťaže je oprávnený kontrolovať všetky podmienky pre účasť v súťaži a v prípade sporu posúdiť a s konečnou platnosťou rozhodnúť o akejkoľvek otázke spojenej so súťažou. Usporiadateľ má právo vylúčiť ktoréhokoľvek z Účastníkov zo súťaže v prípade, že by takýto Účastník porušoval pravidlá, v rámci súťaže konal v rozpore s dobrými mravmi, snažil sa získať výhry podvodným konaním alebo akýmkoľvek spôsobom poškodzoval dobré meno Usporiadateľa, alebo bol z týchto činností dôvodne podozrivý, a to bez náhrady nákladov či škody, ktorá by vylúčením mohla Účastníkovi vzniknúť. Prípadné námietky proti priebehu súťaže je možné Usporiadateľovi zaslať písomne na poštovú adresu uvedenú v týchto pravidlách najneskôr do 10 pracovných dní od ukončenia súťaže. Námietky podané neskôr nebudú brané do úvahy. Usporiadateľ rozhoduje o námietke do 30 pracovných dní od jej doručenia. Rozhodnutie Usporiadateľa o námietke je konečné. Z námietky musí byť zrejmé kto ju podáva, komu je určená, aká námietka súťaže sa namieta a čoho sa sťažovateľ domáha.

Usporiadateľ si vyhradzuje právo zo závažných dôvodov súťaž skrátiť, prerušiť alebo zrušiť či zmeniť jej pravidlá. V prípade, že dôjde k zmenám v podmienkach a pravidlách súťaže, bude toto urobené písomne vo forme dodatku a zverejnené na webe [www.rockwool.sk](http://www.rockwool.sk). Účinnosť tejto zmeny nastáva okamihom zverejnenia.